Avicii

Tim Bergling, bedre kjent som Avicii og Tim Berg, (1989–2018) var en svensk disc jockey, remixer og plateprodusent. Hans debutalbum Seek Bromance nådde topp 20-listene i mange land, inkludert Frankrike, Belgia, Storbritannia, Norge og Sverige.

Hovedsjangeren hans var elektronisk dansemusikk, nærmere bestemt subsjangere som «big room house» og «progressive house», og han var den første som også blandet denne musikkstilen med mer klassiske sjangre som folkemusikk og country, eksempelvis i sporene «wake me up», «hey brother», «the nights», «waiting for love» og «broken arrows». Avicii var også en av de første som gjorde house om til noe mainstream.

Navnet «Avicii» kommer fra Avīci, som betyr det laveste nivået i Naraka eller «helvete» i buddhismen.

 Liv og virke 
 Bakgrunn 
Tim Bergling vokste opp på Östermalm i Stockholm, som sønn av skuespilleren Anki Lidén (1947–) og Klas Bergling (1945–). Han hadde en halvbror på morens side, Anton Körberg, hvis far er Tommy Körberg, samt en halvsøster og en halvbror på farens side. Farfaren Birger Bergling (1903–1973) var dekorasjonsmaler på Kungliga Operan.

 Musiker 
I 2006 begynte Bergling med house som hobby. To år senere innledet han et samarbeid med klubbarrangøren Arash Pournouri. Aviciis tidligste låter ble distribuert gratis gjennom store blogger på internet på midten av 2000-tallet.

I 2010 kom singlene «Ridvan», «Bromance» og «My Feelings for You», med Sebastien Drums. Singelen «Bromance» nådde topp 20 på topplistene i Belgia, Nederland og Sverige. Dette var en instrumentallåt, men like etter ga Avicii ut en versjon med tekst, med tittelen «Seek Bromance»; den versjonen havnet på den engelske singellisten og nådde nummer ett på den internasjonale Beatportlisten.

I 2011 samarbeidet Avicii med David Guetta på låten «Sunshine», som ble nominert til en Grammy.

I 2011 ga Avicii ut Levels, som lå på topp 10-listene i mange land, og toppet listene i Ungarn, Norge og Sverige. I desember 2012 toppet sangen «I Could Be the One» med Nicky Romero listene i Storbritannia. Også «Wake Me Up» albumet True kom inn på topplister i juni 2013. I juli 2013 slapp han også singelen «Speed», som ikke var en del av albumet, men en låt produsert sammen med Lotus og Burn. 16. august 2013 var det Radio 1-premiere på den nye singelen til Avicii, «You Make Me», som er den andre singelen fra albumet.

2. oktober 2015 kom hans andre album, Stories, med mange av hans mest kjente sanger, som «Waiting For Love», «Broken Arrows», og «For A Better Day». Sistnevnte ble det lansert en musikkvideo til som tok et oppgjør med pedofili blant makteliten, og ble hans første egenregisserte musikkvideo.

I august 2016, etter en siste konsert på Ibiza, la han turnélivet på hylla, fordi han var trett av stort arbeidspress, mye reising og lite fritid.

I begynnelsen av 2017 tvitret han at arbeidet med et nytt album. I august 2017 ble første del av albumet lansert, som en EP med tittelen Avīci, som inneholdt hitlåter som «Without You» og «Lonely Together».

I 2017 ble det laget en dokumentarfilm om ham med tittelen Avicii: True Stories.

I begynnelsen av 2018 samarbeidet han Chris Martin, blant annet på låten «Heaven».

 Død 
Den 20. april 2018 døde Avicii i Muskat i Oman. En stund etter dødsfallet ble det kjent at han tok sitt eget liv. Dette kom som et resultat av helseplager over en lengre periode.

Etter hans død ble Globen arena i Stockholm døpt om til Avicii Arena.

 Diskografi 
 Album 
 2013: True
 2015: Stories
 2019: Tim (utgitt posthumt)

 Singler 
2010
 «Seek Bromance»
 «My Feelings for You»
 «Bom»
2011
 «Jailbait»
 «Street Dancer»
 «Malo»
 «Sweet Dreams»
 «Fade into Darkness»
 «Levels»
2012
 «Silhouettes»
 «I Could Be the One» (feat. Nicky Romero)
2013
 «X You»
 «Wake Me Up»
 «Speed (Lotus & Burn F1 Team Mix)»
 «You Make Me»
 «Hey Brother»
2014
 «Lay Me Down»
 «The Days»
 «The Nights»
2015
 «Waiting For Love»
 «For A Better Day»
 «Pure Grinding»
 «Broken Arrows»
2016
 «Loving Friend»
 «Taste The Feeling (Avicii Vs. Conrad Sewell)»
2018 (Unreleased)
 «Heaven» (feat. Chris Martin)»
 «Lord (feat. Sandro Cavazza)»

 2019 
 «SOS (feat. Aloe Blacc)»
«Tough Love (feat. Agnes & Vargas & Lagola)»

 Gjestopptreder 
 Tittel  År  Album  Artist «Sunshine»  2011  Nothing but the Beat  David Guetta

 Remixer 
 År  Sang  Original Artist 2008 «Set Me Free» (Avicii Remix)  Phonat 2009 «Escape Me» (Avicii's Remix At Night)  Tiesto ft. CC Sheffield «Holiday» (Avicii Remix)  Dizzee Rascal ft.Chrome «New New New» (Avicii Meets Yellow Remix)  Bob Sinclar «One Love» (Avicii Remix)  David Guetta ft. Estelle «Remedy» (Avicii Remix)  Little Boots «In The Air» (Avicii Remix)  Austin Leads ft. Jeremy Carr 2010  «Seek Bromance» (Avicii Arena Mix)  Tim Berg (Avicii) «Can't Fight This Feeling» (Avicii Universe Mix)  Junior Caldera ft. Sophie Ellis-Bextor «Cookies with a Smile» (Avicii Remix)  Dada Life «Gettin' Over You» (Avicii Vocal Mix)  David Guetta ft. Chris Willis, Fergie & LMFAO «Hang with Me» (Avicii Exclusive Club Mix)  Robyn «I Feel Love» (Avicii's Forgotten Mix)  Rhythm Masters & MYNC ft. Wynter Gordon «I Like It» (Avicii Remix)  Enrique Iglesias ft. Pitbull «Make My Heart» (Avicii's Replacer Remix)  Toni Braxton «Rapture» (Avicii New Generation Mix)  Nadia Ali 2011  «Derezzed» (Avicii Remix)  Daft Punk «Drowning» (Avicii Unnamed Mix)  Armin van Buuren ft. Laura V «Blessed» (Avicii Edit)  Tom Hangs (Avicii) feat. Shermanology «Every Teardrop is a Waterfall» (Avicii 'Tour' Mix)  Coldplay 2012«Girl Gone Wild» (Avicii Remix)  Madonna 2013«Atlas» (Avicii Remix)  Coldplay

 Referanser 

 Eksterne lenker 
 Minnested for Avicii i Stockholm.





Kategori:Personer fra Stockholm
Kategori:Svenske musikere
Kategori:Svenske DJ-er